بصریٰ

بصریٰ جنوبی سوریہ کا ایک قدیم شہر ہے جو دمشق سے تقریبا 150 میل جنوب اور اردن کی سرحد سے 19 میل شمال میں واقع ہے۔ یہ دمشق سے عمان جانے والی شاہراہ پر واقع ایک اہم شہر ہے۔ بصری کے معنی بلند قلعہ ہیں اور اسے بصری الشام بھی کہا جاتا ہے۔ بائبل میں اسے "ادومکا" اور "بصورہ" کہا گیا ہے۔ 106ء میں قدیم نبطی سلطنت کے سلطنت روما سے الحاق کے بعد بصری رومی صوبہ عرب کا صدر مقام بن گیا۔ بازنطینی عہد میں اسے بوسترا کہا جانے لگا۔ ان دنوں اسقفی کا مرکز تھا۔اردو دائرہ معارف اسلامیہ جلد 4

عہد نبوی میں بصری الشام رومی سلطنت کے تحت غسانی حکومت کا صدر مقام تھا۔ صلح حدیبیہ کے بعد محمد  نے حاکم بصری شرجیل بن عمرو غسانی کو بھی اسلام کی دعوت دی مگر اس بد بخت نے موتہ کے مقام پر سفیر نبوت حارث بن عمیر ازدی  کو شہید کر دیا جس کے نتیجے میں جنگ موتہ کا واقعہ پیش آیا۔

مسلمانوں نے یہ شہر خالد بن ولید کی قیادت میں 13ھ میں فتح کیا۔معجم البلدان قرامطہ کے ہاتھوں یہ شہر تباہ و برباد ہوا تاہم سلجوقیوں نے اس کی ماضی کی عظمتیں لوٹانے کی کوشش کی اور پھر ایوبی عہد میں بھی تعمیر نو کا کام ہوا۔ تاتاریوں کے ہاتھوں تباہی کے بعد یہ شہر گمنامی میں چلا گیا تاہم مملوک سلطان ملک الظاہر بیبرس نے قلعہ بصری کو پھر مستحکم کیا۔

 حوالہ جات 

زمرہ:بصریٰ
زمرہ:انباط
زمرہ:خطرہ سے دوچار عالمی ثقافتی ورثہ مقامات
زمرہ:سوریہ کے شہر
زمرہ:سوریہ میں مقامات عالمی ثقافتی ورثہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:محافظہ درعا میں آثار قدیمہ مقامات
زمرہ:سوریہ میں آثار قدیمہ مقامات
زمرہ:رومی قصبے اور شہر
زمرہ:سوریہ میں رومی قصبے اور شہر
زمرہ:مقامات عبرانی بائبل
زمرہ:بازنطینی سلطنت کے آباد مقامات
زمرہ:تاریخ عرب